b'\n_START_ARTICLE_\nKuparihuippu\n_START_PARAGRAPH_\nKuparihuipulla tarkoitetaan tulevaa hetke\xc3\xa4, jolloin maailman kuparintuotannon maksimi saavutetaan. Koska maailman kuparivarannot ovat rajalliset, maksimituotanto tulee tulevaisuudessa v\xc3\xa4ist\xc3\xa4m\xc3\xa4tt\xc3\xa4 vastaan. Kuparin hinta tulee todenn\xc3\xa4k\xc3\xb6isesti nousemaan tarjonnan ollessa rajallista ja tuotantokustannusten ollessa korkeampia alhaisen kuparipitoisuuden malmeista, pienist\xc3\xa4 esiintymist\xc3\xa4 ja mahdollisesti vaikeissa olosuhteissa._NEWLINE_Toisin kuin fossiiliset polttoaineet, kupari on hyvin kierr\xc3\xa4tyskelpoista ja arvioiden mukaan 80\xc2\xa0% koskaan kaivetusta kuparista on edelleen k\xc3\xa4yt\xc3\xb6ss\xc3\xa4. Kupari on yksi t\xc3\xa4rkeimmist\xc3\xa4 teollisuuden mineraaleista, sill\xc3\xa4 sit\xc3\xa4 k\xc3\xa4ytet\xc3\xa4\xc3\xa4n esimerkiksi johdoissa, datakaapeleissa, elektroniikassa, l\xc3\xa4mm\xc3\xb6nsiirtimiss\xc3\xa4, jalokiviss\xc3\xa4 ja vesijohdoissa. Kuparin hinnan nouseminen voi aiheuttaa kuparivarkauksien lis\xc3\xa4\xc3\xa4ntymist\xc3\xa4.\n_START_SECTION_\nKysynt\xc3\xa4 ja tarjonta\n_START_PARAGRAPH_\nKuparin maailmanmarkkinahinta muodostuu kysynn\xc3\xa4n ja tarjonnan kohdatessa. Laskenut kuparin tarjonta nostaa kuparin hintaa. Maailman kuparintuotanto on noin 15 miljoonaa tonnia vuosittain. Kuitenkin kuparin kysynt\xc3\xa4 nousee nopeasti. Vuonna 2006 tehtyjen arvioiden mukaan kuparin kysynt\xc3\xa4 ylitt\xc3\xa4\xc3\xa4 tarjonnan vuoteen 2100 menness\xc3\xa4. Kiina vastaa 22 prosentista maailman kuparin kysynn\xc3\xa4st\xc3\xa4. Kuparintuotannosta saattaa tulla j\xc3\xa4nnittyneemp\xc3\xa4\xc3\xa4, kun Kiinan ja Intian taloudet luultavasti saavuttavat l\xc3\xa4nsimaat.\n_START_SECTION_\nL\xc3\xb6ydetyt kupariesiintym\xc3\xa4t\n_START_PARAGRAPH_\nViimeisin\xc3\xa4 kolmena vuosikymmenen\xc3\xa4 on tehty 56 uutta merkitt\xc3\xa4v\xc3\xa4\xc3\xa4 kuparil\xc3\xb6yt\xc3\xb6\xc3\xa4. Maailman kuparil\xc3\xb6yt\xc3\xb6huippu saavutettiin vuonna 1996.\n_START_SECTION_\nMateriaalitehokkuus ja korvaavat materiaalit\n_START_PARAGRAPH_\nGrafeeni saattaa korvata kuparin elektroniikassa. My\xc3\xb6s staneenia on ehdotettu kuparin korvaajaksi elektroniikassa.'